# 2007.

|  |  |
| --- | --- |
| Milenijum:
 | 3. milenijum
 |
| Vjekovi:
 | 20. vijek – **21. vijek** – 22. vijek
 |
| Decenija:
 |  1970-e  1980-e  1990-e  – 2000-e –  2010-e  2020-e  2030-e  |
| Godine:
 | 2004 2005 2006 – **2007** – 2008 2009 2010
 |

2007.. po kalendarima
| Gregorijanski
 | 2007.. (MMVII) |
| Ab urbe condita
 | 2760.
 |
| Islamski
 | 1427–1428.
 |
| Iranski
 | 1385–1386.
 |
| Hebrejski
 | 5767–5768.
 |
| Bizantski
 | 7515–7516.
 |
| Koptski
 | 1723–1724.
 |
| Hindu kalendari
 |
| • *Vikram Samvat* | 2062–2063.
 |
| • *Shaka Samvat* | 1929–1930.
 |
| • *Kali Yuga* | 5108–5109.
 |
| Kineski
 |
| • Kontinualno
 | 4643–4644.
 |
| • 60 godina
 | Yin Vatra Svinja (od kineske Ng.) |
| Holocenski kalendar
 | 12007.
 |
| p • r • u |
| Podrobnije: Kalendarska era |

Godina **2007** (**MMVII**) bila je redovna godina koja počinje u ponedjeljak.

Godina je bila označena kao:

* Međunarodna heliofizička godina
* Međunarodna polarna godina (2007-2009)
* Evropska godina jednakih prilika za sve
* Godina Rumija
* Godina delfina

## Događaji

### Januar/Siječanj

* 1. 1. -  Bugarska i Rumunjska postaju članice Evropske Unije. Bugarski, rumunjski i irski uvršteni među službene jezike Evropske unije.
* 1. 1. - Slovenija uvodi euro, a tolar, 239,640 za euro, izlazi iz opticaja 15. siječnja.
* 1. 1. - Njemačka je od Finske preuzela predsjedanje Europskom unijom;
* 1. 1. - Ban Ki-mun zamijenio Kofi Annana na dužnosti glavnog tajnika Ujedinjenih naroda.
* 1. 1. - Rat u Somaliji: etiopske snage i Prelazna federalna vlada (PFV) pobeđuju Savez islamskih sudova u okršaju kod Džiliba i ulaze u grad Kismajo.
* 3. 1. - Direkcija CIPS uspostavila je prvi put u BiH jedinstvenu bazu podataka registriranih vozila, što će olakšati rad policiji na otkrivanju ukradenih automobila.
* 4. 1. - Nancy Pelosi je prva žena spiker Senata SAD.
* 6 - 21. 1. - Reli Dakar poslednji put vozi kroz Afriku (dogodine otkazan dan pre početka, zbog terorističke opasnosti).
* 8. 1. - U teškoj saobraćajnoj nesreći na magistralnom putu između Tuzle i Orašja poginule 4 osobe.
* 8. 1. - Austrijski socijaldemokrati i narodnjaci nakon parlamentarnih izbora dogovorili stvaranje velike koalicije, kancelar će biti Alfred Gusenbauer.
* 9. 1. - Steve Jobs najavio iPhone prve generacije, revolucionarni mobilni telefon (u prodaji od juna).
* 9. 1. - DS predstavlja Božidara Đelića kao svog kandidata za premijera.

Proširenje EU 2007.
* 10. 1. - Šveđanin Mirsad Bektašević osuđen na 15 godina zatvora u Sarajevu za pripremanje terorizma (smanjeno na osam, pušten 2011).
* 10. 1. - Rat u Iraku, *Surge*: preds. Bush u obraćanju naciji kaže da šalje još 20.000 vojnika, tj. pet brigada.
* 10. 1. - Daniel Ortega je ponovo predsednik Nikaragve (→ Ružičasta plima u Latinskoj Americi).
* 11. 1. - Konstituisan predstavnički dom parlamenta Bosne i Hercegovine.
* 11. 1. - Kinezi uništili svoj stari satelit u orbiti, putem "vozila-ubice", na visini od 865 kilometara.
* 12. 1. - Otvoreno je veleposlanstvo Republike Hrvatske u Podgorici.
* 12. 1. - Etiopljani i PFV ulaze u Ras Kamboni, u južnom kutu Somalije; prethodnih dana su i Amerikanci vršili udare na osumnjičene pripadnike Al-Kaide.
* 13. 1. - Milomir Stakić, odgovoran za zatvaranje nekoliko hiljada nesrba tokom rata 1992-1995, prebačen je u Francusku na izdržavanje kazne od 40 godina zatvora.
* 15. 1. - Socijalista Rafael Correa je predsednik Ekvadora (do 2017).
* 16. 1. - Peto izdanje britanskog *Big Brothera* izaziva kontroverzu zbog rasističkih ispada prema Indijki Shilpi Shetty.
* 18. 1. - Roman Svetislava Basare ,,Uspon i pad Parkinsonove bolesti” dobitnik je NIN-ove književne nagrade za najbolji roman.
* 19. 1. - U Istanbulu ubijen turko-jermenski novinar Hrant Dink, sahrani 23. 1. prisustvuje 100.000 ljudi.
* 21. 1. -  Održani parlamentarni izbori u Srbiji, prvi od nezavisnosti i donošenja novog ustava: SRS 81, DS 64, DSS+NS 47, G17+ 19, SPS 16, LDP-ova koalicija 15, stranke nacionalnih manjina ukupno osam zastupničkih mjesta.
* 25. 1. - Izraelski predsjednik Moshe Katsav privremeno suspendiran s položaja zbog optužbi za silovanje i seksualno zlostavljanje.
* 28. 1. - Bitka kod Zarke, blizu Nadžafa: iračka vojska, uz pomoć koalicije, ubila preko 250 članova šiitske sekte Vojnici neba.
* 30. 1. - Pušteni u prodaju **Windows Vista** i **Microsoft Office 2007 31. 1. - Ivica Račan, bivši hrvatski premijer i čelnik Socijaldemokratske partije Hrvatske, najavio privremeno povlačenje iz politike iz zdravstvenih razloga (umire u aprilu). V.d. predjsednica SDP je Željka Antunović (do juna).
* siječanj - Afera oko satova, navodno vrednih 150.000 eura, koje premijer Ivo Sanader nije prikazao u imovinskoj kartici. Počela i privatizacija "Sunčanog Hvara" Orco grupi.

### Februar/Veljača

* 2. 2. - Marti Ahtisari predstavio liderima u Beogradu i Prištini nacrt predloga za konačni status Kosova; predsednik Boris Tadić u obraćanju narodu ga odbacuje.
* 2. 2. - Četvrti izveštaj IPCC: zagrevanje klime je neupitno; vrlo je verovatno, više od 90% verovatnoće, da je posledica ljudske aktivnosti.
* 3. 2. - Ana Ivanović izgubila u finalu turnira u Tokiju od Martine Hingis i zaradila skoro 100.000 dolara i 300 poena, te se probila na 14. mesto WTA liste.
* 3. 2. - Italijanski nogometni savez otkazao sve fudbalske utakmice u Italiji nakon ubistva policajca na meču u Cataniji.
* 3. 2. - Eksplozija kamiona bombe na pijaci u šiitskom delu Bagdada, najmanje 135 mrtvih.
* 4. 2. - *Indianapolis Colts* osvojili Superbowl XLI nakon pobjede nad *Chicago Bearsima*.
* 10. 2. - Demokratski senator Ilinoisa Barak Obama objavio da će se nadmetati za kandidaturu svoje stranke za predsednika SAD i založio se za povlačenje američkih trupa iz Iraka.
* 10. 2. - Emiru Kusturici dodeljen Orden reda viteza lepih umetnosti i književnosti, najviše francusko priznanje u oblasti kulture.
* 10. 2. - Sukob policije UNMIK i nekoliko hiljada demonstranata pokreta ”Samoopredeljenje” Aljbina Kurtija u Prištini, nezadovoljnih Ahtiserijevim planom - dvoje poginulih.
* 10. 2. - Nikola Špirić iz SNSD izabran za novog predsednika Saveta ministara Bosne i Hercegovine.
* 11. 2. - Švedska skijašica Anja Pärson postala prva skijašica u historiji koja je osvojila zlatnu medalju na Svjetskom prvenstvu u skijanju u svih pet disciplina.
* 11. 2. - Košarkaši FMP Železnika su savladali Partizan 73:61 u finalu Kupa Radivoja Koraća.
* 12. 2. - Bivši irački potpredsednik Taha Yassin Ramadan osuđen na smrt zbog Dudžailskog masakra 1982. (obešen u martu).
* 12. 2. - Još dve eksplozije u Bagdadu, sa 76 mrtvih, na lunarnu godišnjicu napada na džamiju Al Askari u Samari.
* 13. 2. - Italijanska vlada je otkazala posetu Vitorija Kraksija Hrvatskoj zbog spora Hrvatske i Italije oko stradanja Italijana u Istri pri kraju Drugoga svetskoga rata.
* 13. 2. - Dogovoreno da će Severna Koreja zatvoriti nuklearno postrojenje Yongbyon u zamenu za pomoć u energiji (urađeno u julu, od 2009. ponovo radi).
* 14. 2. - Konstitutivna sednica Narodne skupštine Republike Srbije: usvojena rezolucija kojom odbija Ahtisarijev plan; potvrđeni poslanički mandati, nije izabrano rukovodstvo parlamenta. Sednica prekinuta na neodređeno vreme.
* 14. 2. - Počinje Operacija *Imposing Law*: multinacionalne snage na čelu sa novim komandantom gen. Davidom Petraeusom i iračke snage sprovode plan suzbijanja međukonfesionalnog nasilja u Bagdadu (do novembra).
* 14. 2. - Gurbanguly Berdimuhammedow proglašen pobjednikom prvih demokratskih izbora za predsjednika Turkmenistana.
* 16. 2. - Sud u BiH osudio Gojka Jankovića (VRS) na 34 godine zatvora za zločin protiv čovečnosti u Foči.
* 16. 2. - Okružni sud u Beogradu doneo novu, blažu presudu za zločin na Ibarskoj magistrali. SPO revoltiran.
* 19. 2.? - Nacionalna raketna odbrana SAD: započeti su pregovori sa Poljskom i Češkom o pozicioniranju sistema koji bi branio Evropu od raketa iz Irana. Rusija se protivi raketnoj odbrani i upozorava na novi Hladni rat.
* 20. 2. - Tzv. OVK preuzela odgovornost za bombaški napad na vozila UNMIK prethodne noći u Prištini.
* 20. 2. - NATO pretresao domove Saše i Sonje Karadžić na Palama.
* 20. 2. - Afera Indeks: uhapšeno desetoro sa Pravnog fakulteta u Kragujevcu zbog sumnji za primanje mita od studenata, među njima i Emilija Stanković, pomoćnik ministra sporta (optuženo 14 od 26 profesora).
* 21. 2. - U Beču započeli pregovori Beograda i Prištine o predlogu Martija Ahtisarija za status Kosova i Metohije.
* 25. 2. - 79. dodjela Oscara: najbolji film je *The Departed*, ukupno četiri nagrade od pet nominacija.
* 26. 2. - Međunarodni sud pravde u Hagu po tužbi *BiH protiv SRJ* presudio da Srbija nije počinila niti saučestvovala u genocidu. Neće biti ratne odštete. Sud je Srbiju proglasio odgovornom za „nečinjenje svega što je bilo u njenoj moći da spreči genocid“, niti je gonila počinioce.
* 27. 2. - Beograd zatražio formiranje srpskog entiteta na Kosovu i Metohiji.
* 27. 2. - "Kineska korekcija": Šangajska berza pala 9% nakon glasina o povećanju kamatnih stopa, a Dow Jones zatim 3,29%, najviše od napada 11. septembra.
* 27. 2. - Tokom posete potpreds. Dicka Cheneya bazi Bagram u Afganistanu, bombaš samoubica se detonirao na jednoj kapiji - 23 mrtvih, uglavnom Afganaca.
* 27. 2. - Vijeće za implementaciju mira odlučilo u Briselu da OHR ostane još godinu dana, do juna 2008.
* 28. 2. - EU najavljuje smanjenje EUFOR-a u BiH sa 6.500 na oko 2.500 u narednim mjesecima.

### Mart/Ožujak

Kula Naberežnaja u Moskvi, najviša zgrada u Evropi do 2009.
* 2. 3. - Ramzan Kadirov, v. d. od 15. 2., potvrđen je kao predsednik Čečenije.
* 5. 3. - Počelo prvo suđenje Ramushu Haradinaju u Hagu (oslobođen sledeće godine, primećeno zastrašivanje svedoka; ali oslobođen je i 2012).
* 6. 3. - Napad na šiitske hodočasnike u Hili u Iraku, 115 mrtvih.
* 6. 3 - Prve trupe Misije Afričke unije u Somaliji (AMISOM) stižu u Mogadishu, u kome je prethodnih dana došlo do eskalacije nasilja, islamističke pobune protiv Etiopljana i Prelazne federalne vlade (misija traje do 2022).
* 9. 3. - Bivši direktor C-marketa, Slobodan Radulović, koji je u bekstvu, dostavio sudu pismo u kome tvrdi da je premijer Koštunica omogućio Miroslavu Miškoviću da uz posredovanje Milana Beka preuzme C-market.
* 10. 3. - U Beču održana poslednja runda pregovora o statusu Kosova - bez dogovora.
* 11. 3. - Francuski predsjednik Jacques Chirac najavio kako se na izborima 2007. godine neće natjecati za treći mandat.
* 11. 3. - SAD i Kanada uvode ljetno vrijeme četiri tjedna ranije od uobičajene prakse, u cilju štednje energije.
* 12. 3. - BBC-jev dopisnik Alan Johnston kidnapovan u Gazi od strane grupe Armija Islama (pušten u julu, nakon pritiska Hamasa).
* 16. 3. - U NR Kini je, nakon široke javne rasprave, usvojen Zakon o imovini, koji bolje štiti privatnu imovinu (prevaziđen Građanskim zakonom 2021).
* 17. 3. - Nedaleko od Novog Pazara uhapšena grupa vehabija.
* 18. 3. - Bob Woolmer, trener pakistanske kriket reprezentacije, iznenada umro na Jamajci, nakon eliminacije njegovog tima.
* 19. 3. - Eksplozija metana u rudniku kod Novokuznjecka u Rusiji, 108 mrtvih.
* 21. 3. - U Rusiji objavljen dan žalosti nakon što je 173 ljudi stradalo u rudarskoj nesreći, padu aviona i požaru u domu za stare.
* 23. 3. - Iranska Revolucionarna garda u Perzijskom zaljevu zarobila 15 britanskih mornara i marinaca s broda *HMS Cornwall* (pušteni 4. 4.).
* 24. 3. - Rezolucija 1747 SB UN: pojačane sankcije Iranu povodom nuklearnog programa, uvedene u decembru (ukinute nakon sporazuma 2015, SAD ih vraćaju 2018, Iran odustaje od sporazuma 2025).
* 26. 3. - Ujedinjene nacije objavile Ahtisarijev plan za Kosovo koji je predat generalnom sekretaru UN, Ban Ki Munu, a koji predviđa međunarodno nadziranu nezavisnost za pokrajinu.
* 27 - 28. 3. - Kamioni-bombe i pucnjava iz odmazde sutradan u turkmenskom gradu Tal Afar na severu Iraka, 152 mrtvih.
* 29. 3. - Evropski parlament usvojio rezoluciju kojom ocenjuje da je Ahtisarijev plan najbolje rešenje za Kosovo.

### April/Travanj

* 1. 4. -  Svjetsko prvenstvo u vaterpolu 2007 u Melbourneu: Hrvatska 1, Srbija 4.
* 1. 4. - Novak Đoković osvojio Miami Masters bez izgubljenog seta, kao najmlađi teniser (7. je na ATP listi).
* 2. 4. - Ukrajinska politička kriza: pošto se Janukovičeva koalicija bližila dvotrećinskoj većini usled prelaza iz opozicije, predsjednik Viktor Juščenko raspustio ukrajinski parlament - ali, odbija se razići.
* 3. 4. - Na sednici Saveta bezbednosti UN, srpski premijer Vojislav Koštunica odbacio Ahtisarijev plan.
* 3. 4. - V150, specijalna konfiguracija francuskog brzog voza TGV, dostiže rekordnu brzinu od 574,8 km/h (→ AGV).
* 7. 4. - Ujedinjeni Liberalno-demokratska partija i Građanski savez Srbije.
* 7. 4. - Američki milijarder Charles Simonyi s ruskom svemirskom letjelicom odletio prema Međunarodnoj svemirskoj stanici.
* 10. 4. - Presuda "Škorpionima" za zločin u Trnovu: kazne od 5 do 20 godina.
* 10. 4. - *Srpskohrvatska Wikipedija* ima 10.000 članaka.
* 11. 4. - Izjava nemačkog ambasadora da bi Kosovo trebalo rešiti "u smislu nadzirane nezavisnosti" da se ne bi otvorili problemi u Vojvodini i Sandžaku izazvala oštre kritike i izvinjenje ambasadora.
* 12. 4. - Terorizam u Bagdadu: kamionom-bombom srušen jedan most preko Tigra; samoubica se detonirao u kafeteriji parlamenta.
* 14. 4. - Pokušano ubistvo novinara beogradskog nedeljnika "Vreme", Dejana Anastasijevića - nepoznati počinioci podmetnuli bombu ispod prozora njegovog stana.
* 14. 4. - U Ankari održan prvi od masovnih Mitinga za Republiku, pred početak predsedničkog izbornog procesa, u podršku sekularizmu.
* 14 - 15. 4. - Pokušaji Marševa nesaglasnih u Moskvi i Sankt Peterburgu.
* 16. 4. - Masakr u Virdžinijskom politehničkom institutu u gradu Blacksburg: naoružani napadač ubio 27 studenata i 5 profesora.
* 18. 4. - Pet automobila bombi eksplodiralo u šiitskim područjima Bagdada - 198 mrtvih.
* 20. 4. - U sukobu sa pripadnicima MUP-a Srbije kod Novog Pazara, ubijen vođa vehabija.
* 23. 4. - Otkriven prvi planet sličan Zemlji, Gliese 581 c (dodatna istraživanja ukazuju da nije pogodna za život).
* 24. 4. - Eskalacija Konflikta u Ogadenu: pobunjenici su napali kinesko naftno postrojenje u Aboleu, stradalo je najmanje 65 etiopskih vojnika i devet Kineza. Etiopska vojska vodi kampanju sledećih godinu dana.
* 26. 4. - Beograd posetila Misija Saveta bezbednosti UN koja je razgovarala sa najvišim srpskim zvaničnicima.
* 26. 4. - Ofanziva etiopskih snaga i somalske tranzicione vlade u Mogadišu se završava - uprkos velikim žrtvama i razaranjima, islamistička pobuna se nastavlja.
* 27. 4. - Kod Šatoja u Čečeniji pao vojni helikopter Mi-8 sa ruskim specijalnim snagama, ukupno 20 mrtvih.
* 27 - 30. 4. - Neredi u Talinu i cyber-napadi na Estoniju usled seobe "Bronzanog vojnika" crvenoarmejca sa trga na groblje u Talinu.
* 28. 4. - U Ravaničkoj pećini stradala četvorica speleologa, asistent i trojica studenata Rudarsko-geološkog fakulteta u Beogradu.
* 29. 4. - Procenjenih milion ljudi na mitingu sekularista u Istanbulu protiv premijera Erdoğana i kandidature Abdulaha Gula za predsednika.

### Maj/Svibanj

* 3. 5. - Laburistička stranka britanskog premijera Tonyja Blaira doživjela težak poraz na regionalnim izborima u Škotskoj i Walesu, te lokalnim izborima u Engleskoj. Premijer Tony Blair izjavljuje 10. 5. da će odstupiti pred kraj juna.
* 3. 5. - Na letovanju u Portugalu nestala 4-godišnja Madeleine McCann.
* 6. 5. - Desni kandidat Nicolas Sarkozy je pobedio socijalistkinju Ségolène Royal sa 53% glasova - predsjednik Francuske do 2012.
* 8. 5. - Oko 03:30 časova, nakon 15-točasovne rasprave, 142 poslanika SRS, SPS i DSS izabralo radikala Tomislava Nikolića za predsednika Skupštine Srbije. Istoga dana, izabrana su tri potpredsednika: Nataša Jovanović (SRS), Milutin Mrkonjić (SPS) i Radojko Obradović (DSS). Savet Evrope nezadovoljan.
* 8. 5. - Posle pet godina obnovljena skupština u Severnoj Irskoj, prvi ministar Ian Paisley, zamenik Martin McGuinness.
* 9. 5. - Tomislav Nikolić izjavio da bi izbori u Srbiji (ako se ne bi formirala nova vlada) mogli biti odloženi ako bi parlament na predlog vlade objavio vanredno stanje.

Marija Šerifović, "Molitva"
* 11. 5. - Srbija preuzela predsedavanje Komitetom ministara Saveta Evrope. Istoga dana, lideri DS, DSS i G17 plus (Tadić, Koštunica i Mlađan Dinkić) postigli sporazum o formiranju nove Vlade.
* 11. 5. - Crna Gora je postala 47. članica Vijeća Europe.
* 11. 5. - Umro je Malietoa Tanumafili II, šef države Samoa od 1962. Slijedi Tufuga Efi (do 2017).
* 10 - 12. 5. - Eurosong 2007 u Helsinkiju: pobedila Marija Šerifović iz Srbije ("Molitva"), Marija Šestić iz BiH 11. ("Rijeka bez imena").
* 13. 5. - Posle dvodnevne rasprave o poverenju, Tomislav Nikolić, nakon nepunih šest dana, podneo ostavku na dužnost predsednika Skupštine Srbije.
* 13. 5. - Milion demonstranata u turskom Izmiru podržava svetovnu državu.
* 15. 5. - Pola sata pre isteka ustavnog roka formirana nova Vlada Srbije: premijer ostaje Vojislav Koštunica (DSS), jedini potpredsednik Božidar Đelić (DS), ministar unutr. poslova ostaje Dragan Jočić (DSS); neki novi ministri: odbrana Dragan Šutanovac (DS), pravda Dušan Petrović (DS), finansije Mirko Cvetković (DS).
* 16. 5. - Alex Salmond je Prvi ministar Škotske, prvi iz Škotske nacionalne stranke (do 2014).

Nicolas Sarkozy
* 17. 5. - Okončan raskol Ruske pravoslavne crkve i Ruske zagranične crkve (osnovane 1921. u Sremskim Karlovcima).
* 19. 5. - Rumunski predsednik Trajan Basesku podržan sa 75% na referendumu.
* 20. 5. - Alpinistička ekspedicija iz Srbije se popela na Mont Everest.
* 20. 5. - Mohammed bin Rashid Al Maktoum, vladar Dubaia i potpredsednik UAE, dao 10 milijardi dolara za obrazovnu fondaciju.
* 21 - 27. 5. - U Zagrebu održano Svjetsko prvenstvo u stolnom tenisu: Kinezi uzeli sve zlatne i srebrne medalje, kao i 4 od 10 brončanih.
* 22. 5. - Britanske vlasti optužile Andreja Lugovoja za prošlogodišnje ubistvo Aleksandra Litvinenka, Rusija odbija ekstradiciju.
* 23. 5. - Milorad Ulemek Legija i Zvezdan Jovanović osuđeni na po 40 godina zatvora zbog atentata na srpskog premijera Zorana Đinđića (ukupna dužina kazni svim optuženima 378 godina).
* 23. 5. - *AC Milan* pobjedom nad *Liverpoolom* osvojio UEFA-ine Ligu prvaka za 2007.
* 23. 5. - Poslanik DS, Oliver Dulić, izabran za predsednika Skupštine Srbije.
* 26. 5. - Akcija lepljenja plakata "Bulevar Ratka Mladića" u Bulevaru AVNOJ-a (uskoro Bulevar Zorana Đinđića), na čelu sa funkcionerom radikala Aleksandrom Vučićem.
* 27. 5. - Rumunjski reditelj Kristijan Munđiu osvojio je na Kanskom festivalu Zlatnu palmu za film „Četiri mjeseca, tri tjedna i dva dana.“
* 27. 5. - Drugi pokušaj parade ponosa u Moskvi: učesnici su napadnuti, uključujući strance.
* 29. 5. - Umaru Yar'Adua je predsednik Nigerije nakon Oluseguna Obasanja (do smrti 2010).
* 31. 5. - Robert Zelik, bivši američki trgovinski predstavnik, imenovan je od strane Georga W. Busha za novog direktora Svjetske banke (do 2012).
* 31. 5. - Zdravko Tolimir, optužen za ratne zločine u Srebrenici i Žepi, uhapšen je na Drini kod Ljubovije (osuđen u Hagu na doživotni zatvor 2012, umro 2016).

### Jun/Lipanj

* 2. 6. - Zoran Milanović izabran za novog predsjednika Socijaldemokratske partije Hrvatske (premijer 2011-16, predsjednik 2020-...).
* 4. 6. - Karla del Ponte otpočela četvorodnevnu posetu Beogradu.
* 6 - 8. 6. - Samit G8 u Heiligendammu: teme su promena klime, međunarodna pomoć, tenzije SAD-Rusija oko antiraketne odbrane.
* 7. 6. - U časopisu "Science" je objavljeno da je Marin Soljačić sa suradnicima u praksi izveo prvi eksperiment bežičnog prijenosa energije.
* 7. 6. - *Anaheim Ducks* osvojili Stanley Cup.
* 9. 6. - Justine Henin pobjedom nad Anom Ivanović po treći put zaredom osvojila teniski turnir u Roland Garrosu (Srbija je na ovom turniru imala pet predstavnika u 10 polufinala).
* 10. 6. - Američki predsednik George W. Bush burno pozdravljen u Albaniji.
* 10. 6. - Koalicija belgijskog premijera Guya Verhofstaadta poražena na parlamentarnim izborima. Pregovori o novoj vladi se rastežu zbog pitanja ustavne reforme, Yves Leterme formira kabinet tek sledećeg marta, postavljaju se pitanja o opstanku zemlje.
* 10 - 15. 6. - Bitka za Gazu: Hamas uzima svu vlast u Pojasu Gaze, vrhunac konflikta Fatah-Hamas.
* 12. 6. - Milan Martić, bivši predsjednik Republike Srpske Krajine, na haškom sudu osuđen na 35 godina zatvora zbog zločina protiv čovječnosti (potvrđeno sljedeće godine).

Gordon Brown, premijer UK 2007-10
* 13. 6. - Posle više od godinu dana obnovljeni pregovori Evropske unije i Srbije o stabilizaciji i asocijaciji.
* 13. 6. - Shimon Peres izabran za predsjednika Izraela (do 2014).
* 13. 6. - Srušeni minareti Džamije Al-Askari u Iraku, čija je kupola uništena prošle godine, a sahat-kula sledećeg meseca (obnovljena do 2017).
* 14. 6. - Kroz Bernske Alpe je otvoren Bazni tunel Lötschberg, najduži železnički tunel, od 34,57 km (radi od decembra, tek 2024. odlučeno da se dovrši druga cev).
* 14. 6. - *San Antonio Spurs* pobjedom nad *Cleveland Cavaliersima* osvojili četvrti naslov prvaka NBA.
* 15. 6. - Raspisana međunarodna poternica za Stankom Subotićem i Markom Miloševićem, osumnjičenima za šverc duvana.
* 16. 6. - Rat u Iraku: multinacionalne snage pokreću Operaciju *Phantom Thunder*, sa nizom podoperacija širom zemlje, do avgusta proteruju ustanike sa mnogih teritorija.
* 17. 6. - Blok stranaka desnice povezan s predsjednikom Sarkozyjem osvojio većinu na parlamentarnim izborima u Francuskoj;
* 17. 6. - VK Jug i KK Cibona su postali novi hrvatski prvaci u vaterpolu odn. košarci.
* 17. 6. - U Budvi uhićen general srpske policije u mirovini Vlastimir Đorđević, koji je pred Haaškim tribunalom optužen za ratne zločine na Kosovu 1999. (2011. osuđen na 27 godina, smanjeno na 18, pušten 2025).

iPhone prve generacije
* 17 - 27. 6. - Vrućina u Evropi 2007. naročito pogađa jugoistok Evrope (prva runda). U Grčkoj inicira velike šumske požare koji traju do početka septembra.
* 18. 6. - U Zagrebu počinje suđenje Mirku Norcu i Rahimu Ademiju.
* 19. 6. - Kamion-bomba eksplodirao ispred šiitske džamije Al-Hilani u Bagdadu, najmanje 78 mrtvih.
* 23. 6. - Za Crnu Goru je uveden predbroj +382 (+381 ostao Srbiji).
* 24. 6. - Košarkaški klub Partizan postao prvi šampion Srbije.
* 24. 6. - Predsednik Srbije Boris Tadić se u emisiji "Nedjeljom u 2" izvinjava "svim pripadnicima hrvatskog naroda koje su učinili nesrećnima pripadnici moga naroda".
* 26. 6. - Red Hot Chili Peppers svirali u Inđiji.
* 27. 6. - Gordon Brown preuzeo dužnost novog britanskog premijera (do 2010); inostrani resor ima David Miliband.
* 28. 6. - Most Mehmed-paše Sokolovića i Gamzigrad su među novim mestima svetske baštine UNESCO
* 29. 6. - Počinje prodaja iPhone-a prve generacije u SAD. Pametni telefon sa *multi-touch* tehnologijom, sa prstima kao glavnim sredstvom inputa; može renderovati pune sajtove.
	+ Mobilni pristup internetu će prevazići stoni u oktobru 2016.
	+ Društvene mreže napreduju: *Myspace* je na vrhuncu, *Facebook* će ga preteći 2008/09. *Twitter* je u brzom rastu od ove godine. Za *YouTube* se tvrdi da ima saobraćaj kao čitav internet 2000.
* 29. 6. - Europapress holding kupila "Feral Tribune" koji je imao problema zbog neplaćenog PDV-a (izlazi još godinu dana).

### Jul/Juli/Srpanj

* 2. 7. - Miroslav Lajčak je novi Visoki predstavnik za BiH i specijalni predstavnik EU, nakon Christian Schwarz-Schillinga (do 2009).
* 7. 7. - Apostolsko pismo *Summorum Pontificum*: slobodnija uporaba tradicionalne mise (sužena pismom *Traditionis custodes* 2021).
* 7. 7. - Proglašeno "Novih sedam čuda svijeta": Kineski zid, Koloseum, Taj Mahal, Machu Picchu, Krist Iskupitelj, Petra i Chichen Itza.
* 7. 7. - Samoubica sa kamionom bombom ubio 156 ljudi u mestu Amirli na severoistoku Iraka, čiji su stanovnici uglavnom šiitski Turkmeni.
* 8. 7. - Predstavljen je Boeing 787 Dreamliner (u saobraćaju od 2011).
* 9. 7. - U Buenos Airesu pao prvi sneg od 1918.

Crvena džamija u Islamabadu
* 11. 7. - Opsada Crvene džamije u Islamabadu: vojska zauzela kompleks islamističke džamije i medrese Džamija Hafsa, uz 154 mrtvih. Talibani i plemenski militanti odbacuju prošlogodišnje primirje, počinje Treći waziristanski rat (do 2017).
* 13. 7. - Hiperinflacija u Zimbabveu: vlada je privremno prestala objavljivati rezultate.
* 14. 7. - Rolingstonsi svirali u Beogradu (u Budvi su bili 9. 7.).
* 14. 7. - Putin objavio da će Rusija za 150 dana suspendovati učešće u Ugovoru o konvencionalnim oružanim snagama u Evropi iz 1990. - smatra ga zastarelim s obzirom na nestanak Varšavskog pakta i SSSR i širenje NATO, a tu su i planovi SAD za raketnu odbranu.
* 15. 7. - Antun Gudelj, ranije osuđivan za ubojstvo Josip Reihl-Kira, izručen iz Australije u Hrvatsku.
* 16 - 22. 7. - U Srbiji gorelo 3.513 ha šuma na 47 lokacija.
* 18. 7. - Međunarodna nuklearna agencija IAEA je potvrdila da su zatvorena sva nuklearna postrojenja u Jongbjonu, nakon što je Severnoj Koreji isporučen mazut (aktivnosti se nastavljaju 2009).

Logo serije *Mad Men*
* 19. 7. - Zlatno doba televizije: na kablovskom kanalu AMC prikazana prva epizoda serije *Mad Men* - 92 epizode u sedam sezona do 2015.
* 20. 7. - Zapadni kosponzori su povukli nacrt rezolucije Saveta bezbednosti UN o Kosovu, pošto se Rusija nije složila s njim.
* 21. 7. - *Harry Potter and the Deathly Hallows*, poslednji roman iz serije, obara rekord najbrže prodaje (dva filma po njemu su prikazana 2010. i '11.).
* 21. 7. - Građevina *Burj Dubai* pretiče Taipei 101, sa 509 metara (u septembru će preteći i torontanski CN toranj).
* 22. 7. - Ubedljiva pobeda Erdoğanove Stranke pravde i razvoja u Turskoj.
* 22. 7. - U Rusiji objavljeno Pismo deset akademika predsedniku Putinu protiv klerikalizacije u Rusiji.
* 23. 7. - Otvorena Zgrada prijateljstva između Grčke i Bosne i Hercegovine, obnovljena Zgrada Izvršnog vijeća.
* 24. 7. - Rekordna vrućina: Beograd 43,6 °C, Smederevska Palanka 44,9 °C (najviša ikad zabeležena temperatura u Srbiji).
* 24. 7. - Skupština Srbije usvojila *Rezoluciju o neophodnosti pravednog rešavanja pitanja Autonomne pokrajine Kosovo i Metohija, zasnovanog na međunarodnom pravu*.
* 24. 7. - Suđenje medicinskim djelatnicima u Libiji: posredovanjem francuskih, "prva dama" Cécilia Sarkozy, i evropskih posrednika pet bugarskih medicinskih sestara i palestinski doktor napustili Libiju.
* 25. 7. - Otvoreno pismo uglednika Hrvata iz Vojvodine političkom i kulturnom vrhu RH u kojem ih pozivaju na akciju protiv politike asimiliranja Hrvata u Srbiji.
* 27. 7. - Višestruko ubistvo u Jabukovcu: ubijeno devet ljudi u selu kod Negotina.
* 29. 7. - Liberalno-demokratska stranka premijera Shinza Abea teško poražena na izborima za gornji dom japanskog parlamenta.
* 29. 7. - Reprezentacija Iraka osvojila finale Azijskog kupa u fudbalu.
* 31. 7. - Završava se Operacija Banner, pomoć britanske vojske snagama reda u Severnoj Irskoj, započeta 1969. na početku Nevolja.

### Avgust/Kolovoz

* 2. 8. - Karlovačka mljekara KIM prodana firmi Chemoderm iz Duge Rese - sindikati nezadovoljni, izbija afera.
* 2. 8. - Ruska ekspedicija Arktika 2007 u podmorju Severnog ledenog okeana: postavljena ruska zastava na Severnom polu, na dubini od 4.261 m, za koji se tvrdi da je deo ruskog kontinentalnog šelfa (epikontinentalni pojas).
* 4 - 6. 8. - Požari u Hrvatskoj: veliki požari kod Dubrovnika.

Kuće u SAD: pada cena nekretnina a raste broj ovrha/zaplena imovine
* 9. 8. - Banka BNP Paribas obustavlja isplate iz tri hedž fonda zbog potpune nelikvidnosti - na površinu izlazi kriza likvidnosti, počinje **Svetska finansijska kriza 2007-2008** iz koje nastaje **Svetska ekonomska kriza**.
* 9 - 10. 8. - Dow Jones pada skoro 400 poena, padaju evropske berze, sutradan i azijske. Kriza *subprime* (drugorazrednih, rizičnih) hipoteka.
	+ Zbog rasta kamata i opadanja cena nekretnina, veći je broj ovrha/zaplena imovine klijenata koji su uzimali rizične hipoteke u vreme Mehura nekretnina u SAD. Investitori više ne žele hartije od vrednosti povezane sa hipotekama, koje zato gube vrednost.
* 10. 8. - Trojka SAD-EU-Rusija (Frank Wisner, W. Ischinger, Al. Bocan-Harčenko) posećuju Beograd i Prištinu.
* 10. 8. - Udes autobusa Beograd-Split kod Karlovca, poginule dvije putnice, još jedna naknadno.
* 10. 8. - Poplave u Južnoj Aziji: pogođeno je 30 miliona ljudi, poginulo je preko 2.000.
* 12. 8. - Rivalstvo Đokovića i Federera: Đoković u Montrealu odnosi prvu pobedu.
* 14. 8. - Napad na Jazide u severnom Iraku, četiri bombe odnose 796 života.
* 15. 8. - U potresu snage 8.0 u Peruu poginulo bar 595 osoba. Iz jednog zatvora pobegli robijaši.
* 15. 8. - Velike poplave u Severnoj Koreji - stradalo je oko 600 ljudi, pogođeno je 15-20% obradive zemlje.

Kornati
* 18. 8. - U Žitištu kod Zrenjanina otkriven spomenik filmskom junaku Rokiju Balboi.
* 20. 8. - Ministar za kapitalne investicije Velimir Ilić pokazao novinarima manji deo ugovora o koncesiji za izgradnju autoputa Horgoš-Požega, ostalo i dalje tajna. Vlada tri dana kasnije odlučila da ugovor o koncesiji za autoput Horgoš-Požega (sa aneksima) objavi na svom sajtu.
* 24. 8. - Vlada Srbije potvrdila odluku da više ne finansira firmu "Zastava zapošljavanje i obrazovanje", kojoj je u prethodnih šest godina uplaćeno preko 100 miliona eura.
* 24. 8. - U Grčkoj počinju katastrofalni šumski požari, najveći su ugašeni do 2. 9., ostaje 65 žrtava i procenjena šteta od 4 milijarde eura.
* 28. 8. - Abdullah Gul izabran za predsednika Turske (do 2014).
* 28. 8. - 8. 9. - Episkop Filaret štrajkuje glađu na crnogorskoj granici jer mu nije dozvoljen ulaz u tu državu.
* 30. 8. - Kornatska tragedija: smrt 11 vatrogasaca na Kornatima.

### Septembar/Rujan

Blanka Vlašić svjetski prvak
* 2. 9. - Hrvatska takmičarka Blanka Vlašić osvojila zlatnu medalju u skoku u vis na Svjetskom prvenstvu u atletici, u Osaki.
* 2. 9. - Okončava se konflikt između libanske vlade i grupe Fatah al-Islam, započet u maju: vojska je zauzela izbeglički logor Nahr al-Bared blizu Tripolija.
* 3. 9. - Akcije ArcelorMittala su na evropskim berzama: preuzimanjem Arcelora od strane Mittal Steela nastao je najveći proizvođač čelika na svetu (fuzija dovršena u novembru).
* 3. 9 - Biznismen i avanturista Steve Fossett nestao leteći iznad Sierra Nevade - sledi velika potraga, ali ostaci su otkriveni slučajno posle godinu dana.
* 3 - 16. 9. - U Španiji održano Evropsko prvenstvo u košarci 2007.: Rusija 1, Hrvatska 6, Srbija 13-16; među prvih deset strelaca Milan Gurović, Darko Miličić (SR) i Marko Popović (HR).
* 5. 9. - Aleksandar Simić, savetnik premijera Koštunice, izjavio u novinama da je Crna Gora "kvazidržava" (u vezi sa slučajem episkopa Filareta).
* 6. 9. - Operacija Orchard: izraelski avioni gađali nuklearni reaktor na istoku Sirije.
* 11. 9. - Rusija izvestila da je testirala termobarično oružje (vakuumsku bombu) nazvanu "Otac svih bombi" jer je sa ekvivalentom 44 tone TNT bila najjača konvencionalna bomba na svetu.
* 13. 9. - O. J. Simpson je učestvovao u pljački sportskih suvenira u Las Vegasu - osuđen sledeće godine.

Finansijska kriza: red ispred banke *Northern Rock*
* 14. 9. - Kriza drugorazrednih hipoteka: britanska banka *Northern Rock* je dobila pomoć od Banke Engleske, jer ne može "sekuritizovati", preprodati, hipoteke koje je davala klijentima. Dolazi do panike među ulagačima i "juriša na banku", prvog u UK posle 150 godina.
* 14. 9. - Viktor Zubkov je novi premijer Rusije nakon Fradkova (do maja 2008).
* 15. 9. - Škotski reli vozač Colin McRae je poginuo u helikopterskom udesu.
* 16. 9. - Masakr na trgu Nisur: pripadnici privatne vojne kompanije Blackwater, u pratnji konvoja američke ambasade, ubili 17 civila u Bagdadu.
* 16. 9. - Izbori u Grčkoj, Nova Demokracija premijera Kostasa Karamanlisa ostaje najjača stranka.
* 18. 9. - Arktički ledeni pokrivač je opao na 4,16 miliona kv.km (rekord oboren 2012).
* 25. 9. - Tuča između poslanika albanskih stranaka DPA i DUI u makedonskom Sobranju, naoružane pristalice DUI pokušale ući u zgradu.
* 26. 9. - Prvostepene presude "Vukovarskoj trojci" pred ICTY: Mile Mrkšić na 20 godina (potvrđeno 2012, umro 2015) i Veselin Šljivančanin 5 godina (oslobođen 2011. posle dve promene kazne); Miroslav Radić oslobođen.
* 26. 9. - Yasuo Fukuda je novi japanski premijer nakon Shinzō Abea (do 2008; Abe se vraća 2012-20).
* 26. 9. - "Revolucija šafrana" u Burmi, započeta u avgustu zbog ukidanja subvencija za gorivo: vlasti su započele obračun sa demonstrantima, kojima su se zadnjih dana priključili i budistički monasi.
* 27. 9. - Umro Nenad Bogdanović, gradonačelnik Beograda.
* 28. 9. - Susret delegacija Beograda i Prištine na najvišem nivou u misiji EU pri UN u Njujorku - deklaracija o uzdržavanju od pretnji i nasilja tokom pregovora.
* 20 - 30. 9. -  U Belgiji i Luksemburgu održan Evropski šampionat u odbojci za žene: Italija 1, Srbija 2, Hrvatska 14; Jovana Brakočević najbolji server a Maja Ognjenović tehničar.
* 30. 9. - Umro Milan Jelić, predsjednik Republike Srpske.
* 30. 9. - Vanredni izbori u Ukrajini, nakon političke krize: pojedinačno najviše glasova za Partiju regiona, zbirno za "narančaste" liste, naročito Blok Julije Timošenko.
* 30. 9. - Svetsko šahovsko prvenstvo u Meksiku: Višvanatan Anand je prvak nakon Kramnika (do 2013).

### Oktobar/Listopad

* 1. 10. - Beogradski Parking servis započeo akciju "Đaci Vas mole, usporite pored škole".
* 2 - 4. 10. - U Pjongjangu održan drugi Interkorejski samit (→ Sunčana politika).
* 7. 10. - Za vreme Antifašističkog skupa u Novom Sadu, pripadnici neonacističke grupe Nacionalni Stroj (lider Goran Davidović - Firer). kamenovali su demonstrante. Žandarmerija je uhapsila svih 54 neonacista, među njima i slovačke državljane.
* 7. 10. - U Novom Pazaru u toku večernjeg programa izvršen destruktivni napad na dve televizijske stanice. Počinioci su još nepoznati, ali se početkom naredne nedelje spekuliše o vehabijama sa jedne ili policiji sa druge strane. Situacija u Srbiji je zbog ovoga naredne nedelje napeta.
* 7. 10. - U turskoj provinciji Şırnak pripadnici Kurdistanske radničke partije u zasedi ubili 13 turskih vojnika.
* 10. 10. - Na Šultenovačkom brdu kod Novog Pazara napadnut predajnik radija "Sto Plus".
* 11. 10. - Reis ul-Ulema Islamske Zajednice Srbije, Adem Zilkić i zvanično stupio na tu funkciju, zamenivši Hamdiju Jusufspahića, te se uputio u Novi Pazar.
* 11. 10. - U Srbiji raspisane nagrade od milion eura za informacije koje bi dovele do hapšenja Ratka Mladića i Radovana Karadžića.
* 11. 10. - Dow Jones IA dostigao rekordnih 14.198,10 (premašeno tek 2013, u međuvremenu se 2009. spustio do 6.547,05).
* 12. 10. - Dragan Stojković Piksi iznenada podneo ostavku na mesto predsednika FK Crvena zvezda.
* 12. 10. - Rusija još jednom pozvala SAD da prekinu sa projektom raketnog štita, te je zapretila da će se povući iz sporazuma o nuklearnom razoružanju.
* 15. 10. - Evropska unija i Crna Gora su u Luksemburgu potpisale Sporazum o stabilizaciji i pridruživanju.
* 15 - 21. 10. - 17. nacionalni kongres Kineske komunističke partije. Hu Jintaova doktrina Naučni pogled na razvoj upisana je u partijski ustav, cilj joj je promocija koncepta (Socijalističkog) Harmoničnog društva. Xi Jinping i Li Keqiang imenovani odmah nakon kongresa u Stajaći komitet Politbiroa KKP.
* 16. 10. - U prometnoj nesreći kod Nove Gradiške poginuo makedonski pjevač Toše Proeski.
* 16. 10. - Hrvatska je među zemljama izabranim za nestalne članice Vijeća sigurnosti UN (2008-09).
* 18. 10. - Benazir Buto se vratila u Pakistan nakon osam godina; u dve eksplozije blizu njenog kamiona poginulo je 180 ljudi.
* 19. 10. -  Skupština izglasala novi Ustav Crne Gore, proglašen tri dana kasnije - službeni jezik crnogorski, srpske stranke glasale protiv.
* 19. 10. - Visoki predstavnik Miroslav Lajčak nametnuo Zakon o Savjetu ministara BiH - kvorum je većina ministara, dovoljan po jedan iz tri naroda.
* 19. 10. - U Tajlandu je uhapšen zlostavljač dečaka Christopher Paul Neil, poznat po tome što je na digitalnim slikama maskirao lice "vrtlogom", koji je "odvijen".
* 18/19. 10. - Dogovoren Lisabonski ugovor.
* 20. 10. - U Kaliforniji počinju požari koji će zahvatiti preko 3.900 kv. km.
* 21. 10. - Na izvanrednim parlamentarnim izborima u Poljskoj liberalna Građanska platforma Donalda Tuska porazila vladajuću desničarsku stranku Pravo i pravda premijera Jaroslawa Kaczynskog. Tusk će biti premijer do 2014. (u kohabitaciji sa Lechom Kaczyńskim do 2010).
* 24. 10. - Počela gradnja Pelješkoga mosta (spor napredak, radovi obustavljeni 2012; most je izgrađen 2019-21, u prometu od 2022.).
* 24. 10. - Nakon još jednog kurdskog napada 21-og, u provinciji Hakkari, turske snage bombarduju i pretražuju njihove položaje na severu Iraka.
* 24. 10. - Lansiran je prvi kineski orbiter oko Meseca, Chang'e 1.

Airbus A380
* 25. 10. - Airbus A380, najveći putnički avion na svetu, ulazi u službu u kompaniji Singapore Airlines (kasnio je 18 meseci).
* 28. 10. - Cristina Fernández de Kirchner, prva dama Argentine, pobijedila na predsjedničkim izborima (predsjednica do 2015).
* 28. 10. - U Vatikanu beatifikovano 498 španjolskih mučenika iz 1930-tih.
* 29. 10. - Prodate Robne kuće Beograd - kupac je "Verano Motors" za € 360 miliona.

### Novembar/Studeni

* 1. 11. - Kriza u BiH nakon ostavke premijera Špirića povodom Lajčakovih parlamentarnih reformi - vraća se i formalno u decembru.
* novembar, početkom - Veliki padovi na berzama, kao i vrednosti dolara.
* 2. 11. - Najveći protesti u Gruziji od Revolucije ruža 2003, traži se ostavka predsednika Saakašvilija; 7-og dolazi do nereda, Saakašvili sutradan zakazuje vanredne predsedničke izbore i referendum.
* 3. 11. - Predsednik Pakistana Pervez Mušaraf proglasio je vanredno stanje u zemlji (traje do 15. 12.), smenio predsednika Vrhovnog suda i zabranio nezavisne medije.
* 5. 11. - Osnovana je *Open Handset Alliance*, koja će dogodine predstaviti Android 1.0.
* 7. 11. - Nakon četiri godine i osam meseci od predaje, pred Haškim tribunalom počelo suđenje lideru Srpske radikalne stranke Vojislavu Šešelju.
* 7. 11. - Parafiran Sporazum o stabilizaciji i pridruživanju EU i Srbije.
* 7. 11. - Operacija Planinska bura u Makedoniji: uspešna antiteroristička akcija u selu Brodec (Tetovo).
* 9. 11. - Na TV B92 prikazana prva epizoda "Vratiće se rode".
* 11. 11. - Danilo Türk pobijedio Lojze Peterlea sa 68% na izborima za predsjednika Slovenije (mandat od 23. decembra, do 2012).
* 13. 11. - Ruska vojska završila povlačenje iz baze u Batumiju, Gruzija (rok je bio kraj 2008.).
* 13. 11. - Štrajk francuskog javnog sektora zbog planova za sužavanje prevremene penzije. Sutradan počinje višednevni štrajk u saobraćaju.
* 15. 11. - Ciklon Sidr pogodio Bangladeš, procenjeno do 10.000 žrtava.

Fontana ispred zgrade Vlade RS
* 18. 11. - Izbori na Kosovu: Demokratska partija Kosova Hašima Tačija ima relativnu većinu (premijer 2008-14). Imao je nameru da već u decembru proglasi nezavisnost, ali ministri iz EU upozoravaju protiv ishitrenih poteza.
* 18. 11. - Iz bezbednosnih razloga otkazana tribina *Peščanika* u Aranđelovcu nakon što ju je udruženje građana *Naši* nazvalo antisrpskom.
* 19. 11. - Amazon pušta u prodaju čitač e-knjiga *Kindle*. *Kindle Store* na početku ima preko 88.000 naslova u SAD (preko 6 miliona 2018).
* 20. 11. - Zemlje ASEAN-a su potpisale svoju prvu povelju (na snazi 2008).
* 21. 11. - Otvoren Administrativni centar Vlade Republike Srpske u Banjoj Luci.
* 21. 11. - Čedomir Jovanović, lider LDP, izjavio da je ta stranka podnela dve krivične prijave protiv Miroslava Miškovića.
* 21. 11. - Engleska-Hrvatska 2:3 na Wembleyu: Hrvatska se još ranije kvalificirala za Euro 2008 a Engleska nije uspjela.
* 22. 11. - Spisateljica Taslima Nasrin napušta Kalkutu nakon nasilnih muslimanskih nereda (protiv nje je ranije izdata fatva).
* 24. 11. - Na parlamentarnim izborima u Australiji je Laburistička stranka pod vodstvom Kevina Rudda porazila vladajuću desničarsku koaliciju premijera Johna Howarda (Rudd je premijer 2007-10. i 2013.).
* 25. 11. -  Izbori u Hrvatskoj: HDZ 66 mandata (+0), SDP 56 (+22). Ivo Sanader će formirati svoj drugi kabinet (Deseta vlada RH 2008-09).
* 25. 11. - Engleska nastavnica u Kartumu uhapšena po optužbi za blasfemiju, jer je plišani medo u razredu nazvan Muhamed (osuđena je pa pomilovana).

### Decembar/Prosinac

* 2. 12. - Navijači Crvene Zvezde pretukli na utakmici inspektora žandarmerije, Uroš Mišić pokušao da mu ugura baklju u usta (u zatvoru do 2012).
* 2. 12. - Predsjednik Venezuele Hugo Chavez poražen sa 51% na ustavnom referendumu o povećanju predsjedničkih ovlasti
* 2. 12. - Parlamentarni izbori u Rusiji: Jedinstvena Rusija predsj. Putina dobija dvotrećinsku većinu. Putin će biti premijer 2008-12, nakon čega će zameniti mesta sa Medvedevim.
* 3. 12. - Pristalice Nove Srbije i SRS sprečili promociju Peščanika u Aranđelovcu.
* 4. 12. - Savetnik premijera Srbije, Aleksandar Simić, izazvao kontroverze izjavom da je i rat pravno i legitimno sredstvo u rešavanju pitanja statusa Kosova i Metohije.
* 7 - 12. 12. - Rat u Afganistanu, Bitka za Musa Kale, snage NATO, uglavnom Britanci, i afganistanska vojska potisnuli talibane iz mesta na severu provincije Helmand.
* 10. 12. - Pregovori Beograda i Prištine o statusu Kosova okončani bez dogovora - Albanci žele nezavisnost, a Beograd nastavak pregovora.
* 11. 12. - Al-Kaida na islamskom Magrebu detonirala dve auto-bombe u gradu Alžiru, 41 poginuli, od čega 17 iz UN.
* 12. 12. - U Srbiji raspisani predsjednički izbori za 20. 1. 2008. godine - DSS smatra da je tom "jednostranom odlukom" prekršen koalicioni sporazum.
* 12. 12. - Rusija suspendovala primenu Ugovora o konvencionalnim oružanim snagama u Evropi, povodom američkih planova raketne odbrane.
* 13. 12. -  Lideri EU potpisali Ugovor o reformi u Lisabonu, zato poznat kao Lisabonski ugovor (na snazi 2009).
* 16. 12. - Prethodnica Pokreta Čajanke u SAD: pristalice Rona Paula sakupile šest miliona dolara za jedan dan preko interneta.
* 18. 12. - Julija Timošenko po drugi put premijer Ukrajine (do 2010).
* 19. 12. - Vladimir Putin je *Time*-ova "Osoba godine".
* 21. 12. - Estonija, Letonija, Litvanija, Poljska, Češka, Slovačka, Mađarska, Slovenija i Malta počele da primenjuju odredbe Šengenskog sporazuma na kopnenim i pomorskim granicama.
* 23. 12. - Železnički udes u Beogradu, povređena 24 putnika.
* 23. 12. - Prvi izbori u Tajlandu nakon vojnog udara 2006: blizu polovine mandata dobija Partija narodne moći, iteracija zabranjene Taj Rak Taj bivšeg premijera Taksina Šinavatre.
* 24. 12.- Vlada Nepala je postigla dogovor sa bivšim maoističkim pobunjenicima o ukidanju monarhije i uspostavljanju federalne države 28. 12..
* 26. 12. - Narodna skupština Republike Srbije usvojila Rezoluciju o zaštiti suvereniteta, teritorijalnog integriteta i ustavnog poretka Republike Srbije. Vladi naloženo da svi sporazumi sa Europskom unijom moraju biti u "funkciji očuvanja suvereniteta Srbije". U okviru Rezolucije i Deklaracija o vojnoj neutralnosti. Poslanicima se obratili predsjednik Srbije Boris Tadić i premijer Vojislav Koštunica.
* 27. 12. - Benazir Bhutto ubijena u Rawalpindiju tokom predizbornog skupa, u eksploziji bombe je poginulo još 23 ljudi.
* 27. 12. - Nakon što je objavljeno da je predsednik Kenije Mwai Kibaki reizabran, dolazi do nasilja - Kenijska kriza 2007-2008. odnosi najmanje 800 života.
* 28. 12. - U saobraćajnoj nesreći poginulo troje bivših ukućana Velikog Brata u Srbiji, Stevan Zečević Zeka, Zorica Lazić i Elmir Kuduzović, nakon čega je prekinut taj serijal.
* 29. 12. - Predsjednik Skupštine Srbije, Oliver Dulić, raspisao izbore za Skupštinu Vojvodine i lokalne organe vlasti u Srbiji za 11. 5. 2008. godine.
* 29. 12. - Afera "Vepar": ministar unutarnjih poslova Ivica Kirin podnio ostavku jer je učestvovao u "božićnom lovu" na Bilogori sa Mladenom Markačem, haškim optuženikom koji je time prekršio kućni pritvor.

## Rođenja

* 13. 7. - Lamine Yamal, španjolski nogometaš

## Smrti

### Januar/Siječanj

* 3. 1. - Slavuj Hadžić, filmski i TV reditelj (\* 1934)
* 7. 1. - Nevenka Urbanova, srpska glumica (\* 1909)
* 8. 1. - Iwao Takamoto, japansko-američki animator, kreator popularnog crtanog lika Scooby Doo (\* 1925.)
* 10. 1. - Carlo Ponti, talijanski filmski producent (\* 1912.)
* 13. 1. - Caris Corfman, američka glumica ("Nešto između") (\* 1955)
* 13. 1. - Aleksandar Bakočević, srpski političar, bivši gradonačelnik Beograda (\* 1928)
* 17. 1. - Art Buchwald, humorista (\* 1925)
* 19. 1. - Hrant Dink, turko-jermenski novinar (\* 1954)
* 20. 1. - Vitomir Voja Trifunović, kompozitor, osnivač i dir. Muzičke škole "dr. Vojislav Vučković" (\* 1916)
* 22. 1. - Abbé Pierre, osnivač pokreta Emmaus (\* 1912)
* 23. 1. - Ryszard Kapuściński, novinar i književnik (\* 1932)
* 24. 1. - Nikola Milošević, akademik SANU, lider Srpske liberalne stranke (\* 1929)
* 27. 1. - Herbert Reinecker, njemački TV-scenarist, tvorac serije *Derrick* (\* 1914)
* 28. 1. - Olga Popović-Obradović, pravna istoričarka (\* 1954)
* 30. 1. - Sidney Sheldon, scenarista i književnik (\* 1917)
* 31. 1. - Kosta Carina, književnik, filmski radnik, prevodilac (\* 1927)

### Februar/Veljača

* 1. 2. - Gian Carlo Menotti, italijansko-američki kompozitor i libretista (\* 1911.)
* 8. 2. - Anna Nicole Smith, manekenka i glumica (\* 1967.)
* 9. 2. - Ian Richardson, glumac (\* 1934)
* 15. 2. - Robert Adler, pronalazač boljeg daljinskog upravljača (\* 1913)
* 16. 2. - Darinka Jevrić, književnica, novinar (\* 1947)
* 17. 2. - Maurice Papon, ratni zločinac (\* 1910)
* 20. 2. - Vladimir Mahovlić, hrvatski televizijski i radijski voditelj (\* 1932.)
* 23. 2. - Stevan Vračar, profesor Pravnog fak. u Bg. (\* 1926)
* 23. 2. - Milan Vukotić, pozorišni glumac, tvorac "Teatra levo" (\* 1946)
* 26. 2. - Vladimir Muljević, prof. emeritus, prvi hrvatski doktor elektrotehničkih znanosti (\* 1913.)
* 28. 2. - Želimir Marković, novinar i urednik "Kruga", "Duge" i Dojče Velea (\* 1955)
* 28. 2. - Arthur M. Schlesinger, Jr., istoričar (\* 1917)

### Mart/Ožujak

* 2. 3. - Miroljub Rajić, gen. sek. Fudbalskog saveza Srbije (\* 1950)
* 3. 3. - Osvaldo Cavandoli, talijanski crtač crtanih filmova, autor crtanog filma Linija ("La Linea"). (\* 1920.)
* 3. 3. - Geza Vuković, gl.odg. urednik lista "Mađar So" (\* 1928)
* 4. 3. - Irena Davosir Matanović, operska pevačica u novosadskom SNP (\* 1933)
* 5. 3. - Ivan Supek, hrvatski fizičar, filozof, pisac, borac za mir i humanist. (\* 1915.)
* 6. 3. - Jean Baudrillard, francuski filozof (\* 1929.)
* 10. 3. - Stjepan Lacković, hrvatski katolički svećenik, tajnik Alojzija Stepinca za vrijeme II. svjetskog rata (\* 1913.)
* 14. 3. - Lucie Aubrac, pripadnica francuskog Pokreta otpora (\* 1912)
* 15. 3. - Jovan Zebić, srpski političar (\* 1939)
* 16. 3. - Ivica Percl, hrvatski pjevač, poznat po pjesmi „Stari Pjer” (\* 1945.)
* 16. 3. - Aleksandar Saša Subota, pijanista i džez muzičar (\* 1935)
* 17. 3. - Frane Franić, hrvatski nadbiskup i metropolit (\* 1912.)
* 19. 3. - Krešimir Blažević, hrvatski pjevač iz grupe Animatori
* 21. 3. - Vasilije Tapušković, publicista, novinar, pred. AKUD "Krsmanović" (\* 1938)
* 29. 3. - Božidar Kovaček, predsednik Matice srpske (\* 1930)
* 30. 3. - Ilija Ika Gligorijević, arhitekta (\* 1926)

### April/Travanj

* 2. 4. - Žarko Petrović, bivši srpski odbojkaš i jugoslovenski reprezentativac (\* 1964)
* 5. 4. - Mark St. John, američki glazbenik (\* 1956.)
* 8. 4. - Sol LeWitt, umetnik (\* 1928)
* 11. 4. - Kurt Vonnegut, američki pisac (\* 1922)
* 11. 4. - Goran Pleša, glumac (\* 1950)
* 23. 4. - Boris Jeljcin, ruski državnik (\* 1931)
* 23. 4. - Mihailo Bjelica, novinar, profesor, istoričar srpskog novinarstva
* 27. 4. - Mstislav Rostropovič, ruski muzičar i sovjetski disident (\* 1927)
* 27. 4. - Cadik Danon Braco, arhitekta i književnik (\* 1923)
* 28. 4. - Edo Peročević, hrvatski glumac (\* 1937.)
* 28. 4. - Carl Friedrich von Weizsäcker, fizičar, filozof (\* 1912)
* 28. 4. - Miloš Janićijević, srpski neurohirurg, pedagog i humanista (\* 1947)
* 29. 4. - Ivica Račan, hrvatski političar (\* 1944)
* 30. 4. - Jara Ribnikar, srpska književnica (\* 1912)

### Maj/Svibanj

* 3. 5. - Slobodan Novaković, filmski i televizijski stvaralac (\* 1939)
* 4. 5. - Božo Švarc, pukovnik (penz.), novinar, jedan od osnivača SD Partizan (\* 1920)
* 6. 5. - Đorđe Novković, hrvatski kompozitor glazbe (\* 1943.)
* 6. 5. - Stevan Raičković, srpski pesnik, akademik (\* 1928)
* 11. 5. - Slobodan Kića Stanković, novinar i urednik emisije "Veselo veče" (\* 1929)
* 16. 5. - Branislav Đuričić, novinar-satiričar ("Porodica Jovanović", "Veselo veče"...) (\* 1925)
* 15. 5. - Jerry Falwell, američki evangelista (\* 1933)
* 18. 5. - Mika Špiljak, bivši predsjednik Predsjedništva SFRJ, narodni heroj (\* 1916)
* 20. 5. - Stanley Miller, hemičar i biolog (\* 1930)
* 21. 5. - Darinka Vukotić-Plaović, pozorišna glumica (\* 1919)
* 22. 5. - Zoran Konstantinović, teoretičar kniževnosti, srpski akademik

### Jun/Lipanj

* 7. 6. - Milorad Sidžim Milošević, bokser (\*1928)
* 13. 6. - Stane Brovet, admiral JNA (\* 1930)
* 14. 6. - Kurt Waldheim, bivši generalni sekretar UN i predsednik Austrije (\* 1918)
* 14. 6. - Boris Maruna, hrvatski pjesnik i prevoditelj (\* 1940.)
* 18. 6. - Jovan Arežina, novinar i radio radnik (\* 1949)
* 18. 6. - Halil Hadžimurtezić, general JNA, narodni heroj (\* 1915)
* 19. 6. - Živka Barać-Hubač, pozorišna glumica (\* 1933)
* 23. 6. - Pavle Ugrinov (Vasilije Popović), srpski književnik, dramaturg (\* 1926)
* 25. 6. - Meho Puzić, pjevač (\* 1937)
* 27. 6. - Dragutin Tadijanović, jedan od najplodnijih hrvatskih pjesnika (\* 1905)
* 27. 6. - Ramiz Delalić (ubijen), kriminalac (\* 1963)
* 28. 6. - Kiichi Miyazawa, bivši premijer Japana (\* 1919)

### Jul/Srpanj

* 1. 7. - Milan Oklopdžić - Mika Oklop, književnik (\* 1948)
* 2. 7. - Aleksandar Šišić, narodni violinista (\* 1937)
* 2. 7. - Vojislav P. Nikčević, lingvista, njegošolog (\* 1935)
* 5. 7. - George Melly, engleski jazz muzičar
* 5. 7. - Josip Tabak, hrvatski prevoditelj, pisac, esejist, novinar i književni kritičar, znalac preko dvadeset jezika (\* 1912.)
* 8. 7. - Gordana Jevtović Minov, operska pevačica - sopran (\* 1947)
* 9. 7. - Dragoljub Ješa Ivkov, filmski scenograf, reditelj i scenarista (\* 1931)
* 11. 7. - Lady Bird Johnson, bivša Prva dama SAD (\* 1912)
* 21. 7. - Dubravko Škiljan, hrvatski jezikoslovac (\* 1949.)
* 21. 7. - Kosta M. Kostić, prof. Medic. fakulteta u Bg. (\* 1935)
* 22. 7. - Gojko Stojičić, otorinolaringolog, prof. MF na BU (\* 1935)
* 23. 7. - Mohamed Zahir, bivši i poslednji šah Afganistana (\* 1914)
* 25. 7. - Bogdan Trifunović, političar (SKS, SPS) i diplomata (\* 1933)
* 28. 7. - Dušan Prelević Prele, srpski muzičar pisac i scenarista (\* 1948)
* 30. 7. - Ingmar Bergman, švedski filmski režiser (\* 1918)
* 30. 7. - Michelangelo Antonioni, italijanski filmski režiser (\* 1912)
* 30. 7. - Teoktist, rumunski patrijarh (\* 1915)

### Avgust/Kolovoz

* 1. 8. - Ratko Deletić, književnik, novinar, izdavač (\* 1945)
* 14. 8. - Nela Eržišnik, hrvatska glumica i komičarka
* 19. 8. - Slobodan Kojić, akademski slikar (\* 1955)
* 20. 8. - Branimir Živojinović, srpski prevodilac i književnik (\* 1930)
* 22. 8. - Kemal Hrustanović, bosanski scenograf (\* 1941)
* 23. 8. - Faruk Begoli, glumac (\* 1944)
* 28. 8. - Antonio Puerta, španjolski nogometaš (\* 1984.)
* 28. 8. - Draga Jonaš, spikerka i novinar (\* 1922)
* 28. 8. - Nikola Nobilo, proizvođač vina s Novog Zelanda (\* 1913)
* 29. 8. - Chaswe Nsofwa, zambijski nogometaš (\* 1978.)
* 30. 8. - Jovan Kozomara, srpski pisac

### Septembar/Rujan

* 1. 9. - Milica Jovanović, srpska balerina i pedagog (\* 1932)
* 1. 9. - Ante Despot, kipar (\* 1919)
* 2. 9. - Safet Isović, bosanskohercegovački pjevač narodne muzike (\* 1936)
* 3. 9. - Marijan Mlinarić, hrvatski liječnik, političar, ministar unutarnjih poslova od 2003. do 2005., saborski zastupnik, bivši župan Varaždinske županije (\* 1944.)
* 3. 9. - Đorđe Sudarski Red, književnik (\* 1946)
* 6. 9. - Luciano Pavarotti, italijanski operni pjevač (\* 1935)
* 9. 9. - Zoran Tadić, hrvatski filmski redatelj (\* 1941.)
* 11. 9. - Stevan Koički, srpski fizičar, akademik (\* 1929)
* 15. 9. - Colin McRae, škotski reli vozač (\* 1968.)
* 18. 9. - Ljiljana Molnar Talajić, hrvatska operna diva (\* 1938.)
* 19. 9. - Vlatko Pavletić, hrvatski akademik, teoretičar književnosti, esejist, kritičar i političar (\* 1930.)
* 19. 9. - Kosta Mihailović, prof. Ekonomskog fakulteta u Bg., akademik (\* 1917)
* 21. 9. - Petar Stambolić, bivši predsednik SIV i Predsedništva SFRJ, narodni heroj (\* 1912)
* 22. 9. - Marcel Marceau, francuski pantomimičar (\* 1923.)
* 23. 9. - Nikola Kovač, romanista, profesor, predsednik Srpskog kult. društva "Prosvjeta", akademik (\* 1936)
* 24. 9. - Nenad Turkalj, hrvatski glazbeni kritičar, operni redatelj, dramaturg, dobitnik Porina za životno djelo 2004. (\* 1923.)
* 26. 9. - Nenad Bogdanović, gradonačelnik Beograda (\* 1954)
* 27. 9. - Dušan Jakovljević, profesor i publicista (\* 1934)
* 27. 9. - Miloš Bobić, arhitekta i publicista (\* 1946)
* 30. 9. - Milan Jelić, predsjednik Republike Srpske (\* 1956)

### Oktobar/Listopad

* 1. 10. - Al Oerter, američki atletičar (\* 1936.)
* 1. 10. - Ronnie Hazlehurst, kompozitor (\* 1928)
* 2. 10. - Šime Đodan, hrvatski političar (\* 1927.)
* 6. 10. - Laza Ristovski, klavijaturist grupe Bijelo dugme (\* 1956)
* 8. 10. - Milan Đukić, političar u Hrvatskoj (\* 1947.)
* 11. 10. - Šri Činmoj, indijski književnik, kompozitor i slikar (\* 1931)
* 13. 10. - Bob Denard, francuski plaćenik (\* 1929)
* 16. 10. - Toše Proeski, makedonski pjevač (\* 1981.)
* 16. 10. - Deborah Kerr, škotska glumica (\* 1921.)
* 16. 10. - Bahrudin Bato Čengić, filmski reditelj i scenarista (\* 1931)
* 16. 10. - Milan Mitrović, arhitekta (\* 1927)
* 18. 10. - Nikola Rešić - Nino, pevač (\* 1964)
* 28. 10. - Slobodan Kalezić, književnik i akademik (\* 1944)
* 29. 10. - Frane Matošić, hrvatski nogometaš i nogometni trener (\* 1918.)
* 29. 10. - Savo Radusinović, pevač (\* 1953)

### Novembar/Studeni

* 1. 11. - Zoran Katalina, hokejaš "Crvene Zvezde" (\* 1984)
* 1. 11. - Paul Tibbets, pilot Enole Gay (\* 1915)
* 2. 11. - Tomislav Duka, franjevac, saborski zastupnik, političar (\* 1932.)
* 2. 11. - Pavić Obradović, srpski pravnik i političar (\* 1953)
* 3. 11. - Toni Kljaković, hrvatski pjevač
* 4. 11. - Husein Bašić, crnogorski književnik (\* 1938)
* 6. 11. - Raša Livada, srpski književnik (\* 1948)
* 10. 11. - Čedomir Lakić, novinar Politike (\* 1935)
* 10. 11. - Norman Mailer, književnik i novinar (\* 1923)
* 13. 11. - Branko Milinović, advokat, humanista, dobrotvor (\* 1910)
* 15. 11. - Milun Vidić, akademski vajar (\* 1940)
* 19. 11. - Milo Radulovich, žrtva makartizma (\* 1926)
* 20. 11. - Slavko Simić, srpski glumac (\* 1924)
* 20. 11. - Ian Smith, premijer Rodezije (\* 1919)
* 22. 11. - Dragoljub Najman, srpski diplomata, vitez Legije časti (\* 1931)
* 23. 11. - Vladimir Krjučkov, bivši šef KGB i pučista '91. (\* 1924)
* 27. 11. - Stevica Krsmanović, golman FK Željezničar, rektor Univerziteta "Braća Karić" (\* 1946)
* 28. 11. - Branislav Bastać - Bane, filmski reditelj (\* 1925)
* 30. 11. - Evel Knievel, moto-akrobata (\* 1938)

### Decembar/Prosinac

* 1. 12. - Aleksa Brajović, novinar TANJUG-a, publicista, književnik (\* 1923)
* 1. 12. - Ivo Rojnica, ustaški komandant (\* 1915)
* 4. 12. - Dušan Jovanović, oboista, dir. M.Š. "Dr Vojislav Vučković" i Muzičke produkcije RTS (\* 1964)
* 5. 12. - Karlheinz Stockhausen, njemački skladatelj (\* 1920.)
* 7. 12. - Dušan Pekić, general-pukovnik, narodni heroj (\* 1921)
* 10. 12. - Milan Dunđerski, književnik, dir. Radio Srbobrana, vojvođanski poslanik (\* 1952)
* 12. 12. - Ike Turner, muzičar (\* 1931)
* 16. 12. - Ivan Nemet, šahovski velemajstor (\* 1943)
* 19. 12. - Vladimir R. Paunović, neuropsihijatar, pred. Srpskog lekarskog društva (\* 1942)
* 21. 12. - Miloš Počuča, komandant šeste ličke
* 27. 12. - Benazir Bhutto, pakistanska političarka (\* 1953.)
* 30. 12. - Veselin Drašković, akademski slikar (\* 1949)
* 30. 12. - Dušan Miladinović, kompozitor i dirigent (\* 1924)

## Nobelove nagrade

* **Fizika**: Albert Fert, Peter Grünberg (otkriće gigantske magnetorezistencije)
* **Hemija**: Gerhard Ertl (istraživanje hemijskih procesa na čvrstim površinama)
* **Fiziologija i medicina**: Mario Capecchi, Oliver Smithies, Sir Martin Evans (otkrića principa za unošenje specifičnih genskih modifikacija u miševe upotrebom embrionskih matičnih ćelija)
* **Književnost**: Doris Lessing ("ta epičarka ženskog iskustva, koja je sa skepsom, vatrom i vizionarskom moći podvrgla ispitivanju podeljenu civilizaciju")
* **Mir**: Al Gore i UN-ov Međuvladin panel o klimatskoj promeni (za napore za sakupljanje i širenje većeg znanja o veštačkoj klimatskoj promeni i polaganje osnove za mere potrebne za suzbijanje takve promene)
* **Ekonomija**: Leonid Hurwicz, Eric Maskin i Roger Myerson (polaganje osnove teorije dizajna mehanizma)

## Vidi takođe:

Godišnji kalendar

## Reference

### Literatura

## Vanjske veze

* Hronologija događaja 2007 (Srbija), Medijski arhiv Ebart